31.10.2022
EL
Επίσημη Εφημερίδα της Ευρωπαϊκής Ένωσης
L 282/159
ΚΕΦΑΛΑΙΟ 20 ΠΑΡΑΣΚΕΥΑΣΜΑΤΑ ΛΑΧΑΝΙΚΩΝ, ΚΑΡΠΩΝ ΚΑΙ ΦΡΟΥΤΩΝ Ή ΑΛΛΩΝ ΜΕΡΩΝ ΦΥΤΩΝ Σημειώσεις 1.
Το κεφάλαιο αυτό δεν περιλαμβάνει: α) τα λαχανικά και τους καρπούς και φρούτα που είναι παρασκευασμένα ή διατηρημένα με τις μεθόδους που αναφέρονται στα κεφάλαια 7, 8 ή 11· β) τα φυτικά λίπη και λάδια (κεφάλαιο 15); γ) τα παρασκευάσματα διατροφής που περιέχουν πάνω από 20 % κατά βάρος λουκάνικο, σαλάμι, κρέας, παραπροϊόντα σφαγίων, αίμα, έντομα, ψάρι ή μαλακόστρακα, μαλάκια, άλλα ασπόνδυλα υδρόβια ή ένα συνδυασμό από τα προϊόντα αυτά (κεφάλαιο 16); δ) προϊόντα αρτοποιίας ζαχαροπλαστικής ή μπισκοτοποιίας και άλλα προϊόντα της κλάσης 1905· ή ε) τα σύνθετα ομογενοποιημένα παρασκευάσματα διατροφής της κλάσης 2104. 2.
Δεν υπάγονται στις κλάσεις 2007 και 2008 οι πηκτές (ζελέδες) και πάστες φρούτων, τα κουφέτα αμυγδάλου και τα παρόμοια προϊόντα που παρουσιάζονται με μορφή ειδών ζαχαροπλαστικής (κλάση 1704) ή τα είδη από σοκολάτα (κλάση 1806). 3.
Οι κλάσεις 2001, 2004 και 2005 καλύπτουν, ανάλογα με την περίπτωση, μόνο τα προϊόντα του κεφαλαίου 7 ή των κλάσεων 1105 ή 1106 (άλλα από τα αλεύρια, σιμιγδάλια και σκόνες των προϊόντων του κεφαλαίου 8), που έχουν παρασκευασθεί ή διατηρηθεί με μεθόδους άλλες από εκείνες που αναφέρονται στη σημείωση 1 στοιχείο α). 4.
Οι χυμοί ντομάτας των οποίων η περιεκτικότητα, κατά βάρος, σε ξερό εκχύλισμα είναι 7 % ή περισσότερο υπάγονται στην κλάση 2002. 5.
Για τους σκοπούς της κλάσης 2007, η έκφραση «που λαμβάνονται με βράσιμο» σημαίνει ότι λαμβάνονται με θερμική επεξεργασία υπό ατμοσφαιρική πίεση ή μερικό κενό προκειμένου να αυξηθεί το ιξώδες του προϊόντος με μείωση της περιεκτικότητάς του σε νερό ή με άλλα μέσα.
6. Σύμφωνα με την έννοια της κλάσης 2009, θεωρούνται ως «χυμοί που δεν έχουν υποστεί ζύμωση, χωρίς προσθήκη αλκοόλης», οι χυμοί των οποίων ο κατ' όγκο αλκοολικός τίτλος (βλέπε σημείωση 2 του κεφαλαίου 22) δεν υπερβαίνει το 0,5 % vol.
Σημειώσεις διακρίσεων 1.
Σύμφωνα με την έννοια της διάκρισης 2005 10, θεωρούνται ως «λαχανικά ομογενοποιημένα» τα τέλεια ομογενοποιημένα παρασκευάσματα λαχανικών, συσκευασμένα για τη λιανική πώληση ως τρόφιμα κατάλληλα για βρέφη και παιδιά μικρής ηλικίας ή για διαιτητικές χρήσεις, σε δοχεία με περιεχόμενο καθαρού βάρους που δεν υπερβαίνει τα 250 γραμμάρια.
Για την εφαρμογή του ορισμού αυτού, δεν συνυπολογίζονται τα διάφορα υλικά που προστίθενται, ενδεχόμενα, στο παρασκεύασμα, σε μικρή ποσότητα, ως καρύκευμα ή για την εξασφάλιση της διατήρησής του, ή για άλλους σκοπούς.
Τα παρασκευάσματα αυτά μπορεί να περιέχουν, σε μικρή ποσότητα, ορατά τεμάχια λαχανικών.
Η διάκριση 2005 10 έχει προτεραιότητα έναντι όλων των άλλων διακρίσεων της κλάσης 2005. 2.
Σύμφωνα με την έννοια της διάκρισης 2007 10, θεωρούνται ως «παρασκευάσματα ομογενοποιημένα» τα τέλεια ομογενοποιημένα παρασκευάσματα φρούτων, συσκευασμένα για τη λιανική πώληση ως τρόφιμα κατάλληλα για βρέφη και παιδιά μικρής ηλικίας ή για διαιτητικές χρήσεις, σε δοχεία με περιεχόμενο καθαρού βάρους που δεν υπερβαίνει τα 250 γραμμάρια.
Για την εφαρμογή του ορισμού αυτού, δεν συνυπολογίζονται τα διάφορα υλικά που προστίθενται, ενδεχόμενα, στο παρασκεύασμα, σε μικρή ποσότητα, ως καρύκευμα ή για την εξασφάλιση της διατήρησής του, ή για άλλους σκοπούς.
Τα παρασκευάσματα αυτά μπορεί να περιέχουν, σε μικρή ποσότητα, ορατά τεμάχια φρούτων.
Η διάκριση 2007 10 έχει προτεραιότητα έναντι όλων των άλλων διακρίσεων της κλάσης 2007. 3.
Για τους σκοπούς των διακρίσεων 2009 12, 2009 21, 2009 31, 2009 41, 2009 61 και 2009 71, η έκφραση «αξίας Brix» καλύπτει τους βαθμούς Brix που διαβάζονται στην κλίμακα ενός υδρομέτρου Βrix ή το δείκτη διάθλασης που εκφράζεται σε ποσοστό περιεκτικότητας σε ζαχαρόζη ο οποίος μετράται με διαθλασίμετρο, σε θερμοκρασία 20 βαθμών Κελσίου ή μετά από διόρθωση για θερμοκρασία 20 βαθμών Κελσίου αν η μέτρηση πραγματοποιείται σε διαφορετική θερμοκρασία.